

SESSIÓ ORDINÀRIA, 8 D’ABRIL DE 2011, 22:30 HORES

A Colldejou, essent les 22:30 hores del dia vuit d’abril de dos mil onze, se celebra sessió ordinària al Salo de Plens de l’ajuntament.

ASSISTENTS:

Alcalde:				Marcel Salsench Escoda
		
Regidors:				Jordi Sierra Salsench
Xavier Ferré Salsench
Francisco Moreno Fernandez
Joan Llorens Rofes

Secretari:				Mario Rofes Salsench
					
ORDRE DEL DIA:

01.- Aprovació de l’Acta del dia 25 de febrer i 11 de març de 2011.
02.- Pressupost Construccions DARA. Obra Carrer del Cementiri.
03.- Aprovació definitiva Comptes Generals de l’any 2010.
04.- Adjudicació concurs d’arrendament de l’Hotel.
05.- Llistat d’equipaments de Hospedes.
06.- Llicència Ambiental de VODAFONE.
07.- Informàtica Municipal del SAM. Nova línia ADSL i traspàs Padró d’Habitants.
08.- Aprovació certificació i final d’obra “Mur contenció zona equipaments”, 
       PUOSC 2010.
09.- Renovació llicència d’obres Sergi Vernet, carrer Les Masies, 3
10.- Arquitectura Diputació, nova proposta projecte Casal.
11.- Llicència d’obres Jordi Sierra. Magatzem Carrer de Baix, 24
12.- Altres punts

01.- Aprovació de l’Acta del dia 25 de febrer i 11 de març de 2011.

En el primer punt de l’Ordre del dia son aprovades i signades les Actes de les sessions plenàries celebrades els dies 25 de febrer i 11 de març de 2011, còpies de les quals es van lliurar als senyors regidors juntament amb aquesta convocatòria.

02.- Pressupost Construccions DARA. Obra Carrer del Cementiri.

Amb relació a l’obra “Urbanització del carrer del cementiri i de l’entorn de la casa de pedra”, inclosa en el PUOSC-PAM de l’any 2010, es dona compte de la oferta lliurada per la empresa Construccions DARA amb un import d’execució de 55.021,04 €, IVA inclòs.

Pel que fa al procediment per l’adjudicació d’aquesta obra el Secretari informa que d’acord amb la Llei de Contractes del sector públic, s’ha d’optar pel procediment negociat sense publicitat, per lo que s’haurà de consultar al menys a dos empreses mes per tal de determinar el preu just del contracte i procedir a la seva adjudicació. 

Per altra part el Sr. Alcalde comenta que respecte al pressupost aportat per l’empresa, cal concretar les partides contemplades en el mateix, ja que respecte al projecte  inicial és possible que sorgeixin certes variacions que poden afectar el seu pressupost final, tals com les partides d’imprevistos i la de enjardinament dels vorals.


En conseqüència dons no s’adopta cap acord respecte a l’adjudicació de l’obra d’acord amb els motius exposats en els punts anteriors.

03.- Aprovació definitiva Comptes Generals de l’any 2010.

Els estats i comptes anuals de l’exercici pressupostari de 2010 s’han sotmès a l’informe de la Comissió Especial de Comptes, la qual n’ha emès un dictamen aprovador en data 28 de gener de 2011. Exposat el compte general al públic en el Butlletí Oficial de la Província núm. 54, de data 7 de març de 2011,  pel període reglamentari, no s’hi han formulat reclamacions, al·legacions ni observacions.

Cal tenir presents els articles 208 a 212 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals; la Instrucció de comptabilitat per a l’Administració local, i altres disposicions concordants en relació amb la tramitació i el contingut. Per tant,  S’ACORDA:

Primer.- Aprovar definitivament els comptes anuals corresponents a l’exercici 2010, integrats pels següents documents comptables:

- Balanç de situació.
- Compte de resultats. 
- Liquidació del pressupost.
- La memòria: document que completa, amplia i comenta la informació continguda al Balanç, en el Compte de resultat econòmic patrimonial i en l’Estat de liquidació del Pressupost.
- Actes d’arqueig de les existències en caixa a final d’exercici.
- Notes o certificacions  de cadascuna de les entitats financeres en relació als seus saldos, a favor de l’entitat local, a final d’exercici. 

Segon.- Retre els esmentats comptes de la corporació, esdevinguts com a resultat de l’exercici econòmic de 2010, a la Sindicatura de Comptes, d’acord amb el que determinen els articles mencionats en la part expositiva.

04.- Adjudicació concurs d’arrendament de l’Hotel.

Amb data 11 de març de 2011 el Ple de l’Ajuntament va aprovar el Plec de Clàusules Administratives,  que  han  de  regir  el concurs per l’adjudicació del contracte d’arrendament de l’establiment hoteler municipal de Colldejou, acordant-se sotmetre’l al tràmit d’exposició pública pel període  de 15 dies, atesa la urgència decretada en el procediment, comptats des del  dia  següent a  la  publicació de  l’anunci al  Butlletí Oficial  de  la  Província  de Tarragona.

Transcorregut el termini per optar al concurs, s’han presentat les següents proposicions:

1.- NOEMÍ ROFES JORDAN, amb DNI 39.898.713-S, amb domicili al carrer Mas valent s/n. de Colldejou.

2.- FRANCISCA VARGAS MANRIQUE, amb DNI 37.292.245-E, amb domicili Sant Francesc de Paula i Quintana nº 7 de Riudoms.

3.- JUAN JOSÉ LÓPEZ RUBIO, amb DNI 39.938.788-R, amb domicili al carrer de Baix 5 de Colldejou.




4.- ENRIC RICOMÀ BLAYA, amb DNI 39.708.184-H, amb domicili a Via Augusta 141 de Tarragona

D’acord amb els criteris de valoració de les propostes incloses en la base 18 del Plec de Clàusules Administratives, els proposants han obtingut les següents puntuacions:

	CRITERIS DE VALORACIÓ
	NOEMI ROFES JORDAN
	FRANCISCA VARGAS MANRIQUE
	JUAN JOSÉ LÓPEZ RUBIO
	ENRIC RICOMÀ BLAYA

	Per empadronat a Colldejou
	10
	-
	10
	-

	Profesional del sector
	9
	9
	-
	9

	Altres aspectes que es considerin convenients
	-
	-
	-
	-

	Fòrmules alternatives
	5
	-
	-
	5

	Mesures de seguretat i vigilància
	-
	-
	-
	-

	TOTAL PUNTUACIONS
	24
	9
	10
	14



Atès que l'òrgan competent en la matèria que ens ocupa és el Ple municipal, i es requereix la majoria absoluta del nombre legal de membres del consistori, tenint en compte els criteris i puntuacions obtingudes pels proposants,

S’ACORDA:

1. Resoldre el concurs públic convocat per contractar l'arrendament de l’establiment hoteler de Colldejou, i adjudicar-lo a Noemí Rofes Jordán amb NIF 39.898.713-S, atès que la seva oferta és la que ha obtingut major puntuació d’entre les presentades. 

2. Facultar AL Sr. Alcalde, perquè subscrigui tots els documents que siguin necessaris per fer efectius els acords precedents així com el contracte entre les parts d’acord amb el Plec de Clàusules. 

3.- Comunicar aquest acord a les persones que han participat al concurs i requerir a l’adjudicatària perquè dintre del termini d’un mes comparegui a formalitzar la fiança definitiva i subscriure el contracte d’arrendament.

05.- Llistat d’equipaments de Hospedes.

Amb motiu de la renúncia de l’actual arrendatari de l’Hotel, HOSPEDES SL, a seguir amb el contracte subscrit el seu dia, aquest ha presentat a l’Ajuntament una relació de despeses dutes a terme a l’edifici amb motiu de la posta en funcionament de l’establiment, així com d’altres bens adquirits per aquest i que no figuraven inclosos en l’inventari inicial, demanant si l’Ajuntament es farà càrrec d’aquesta despesa. L’import inicial pujava la quantitat de 36.333 €, si bé en aquest llistat s’havien inclòs diversos elements que ja pertanyien a l’Ajuntament i que per tant s’han exclòs, per lo que l’import final és de 25.821 €. 

D’entre els elements que figuren al llistat, els aparells d’aire condicionat (amb un import de 17.972 €), les barbacoes (2.100 €), la barra del bar (1.798 €) i la instal·lació de gas (924 €) son les que pugen més, motiu pel qual la major part dels senyors regidors consideren que el preu és excessiu i no hui estan d’acord amb pagar aquesta quantitat. Per  altra part  Hospedes no  ha presentat factures  de  les 


adquisicions fetes, motiu pel qual el Ple acorda abonar com a molt, el 50% d’aquest import, i que presenti les factures justificatives de la despesa feta. 

06.- Llicència Ambiental de VODAFONE.

La Sra. Júlia Vilà de las Heras, en nom i representació de l’empresa VODAFONE ESPAÑA, S.A.U, va sol·licitar llicència ambiental per a l’activitat de “Estació base de telefonia mòbil”, al Polígon 5, Parcel·la 45 de Colldejou. Amb la sol·licitud va presentar el corresponent projecte tècnic i la memòria descriptiva de l’activitat.

L’OTAC (Oficina Tècnica Ambiental Comarcal), en data 1 d’octubre de 2010, va  emetre l’informe conforme la documentació era suficient i idònia 

En el tràmit d’informació pública no s’han presentat al·legacions segons consta a l’expedient i la Ponència Municipal va emetre els informes corresponents, que consten a l’expedient, i va proposar la resolució de l’expedient a l’OTAC amb data 12 de gener de 2011

Atès que fins la data, l’OTAC no s’ha pronunciat, i el termini per resoldre l’expedient ha finalitzat, el Ple acorda: 

1r. Concedir la llicència ambiental a l’empresa VODAFONE ESPAÑA, S.A.U, en base a la sol·licitud de llicència ambiental per a l’activitat de “Estació base de telefonia mòbil”, al Polígon 5, Parcel·la 45 de Colldejou.

2n. L’activitat resta sotmesa a un control mediambiental inicial en el moment de la seva posada en funcionament  i a controls posteriors de caràcter periòdic, d’acord amb la normativa vigent.

4t. Si es vol impugnar aquesta Resolució, que posa fi a la via administrativa, procedeix interposar recurs contenciós administratiu davant el Jutjat Contenciós Administratiu de Tarragona, en el termini de dos mesos a comptar des del dia següent de la seva notificació.

Alternativament, i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar des del dia següent de la seva notificació.

07.- Informàtica Municipal del SAM. Nova línia ADSL i traspàs Padró d’Habitants.

El Secretari comunica que des del Servei d’Informàtica Municipal del SAM de la Diputació de Tarragona, s’ha resolt definitivament la proposta feta fa uns 6 mesos respecte a la dotació als municipis de línies d’ADSL per tal de millorar el servei intern entre les administracions. Concretament s’ha dotat al nostre municipi d’una nova línia d’1 Mb, i el cost de la instal·lació i posterior manteniment és assumit íntegrament per la Diputació de Tarragona. 

Per altra part, també s’informa de que durant el propers dies es farà el traspàs de les dades del Padró d’Habitants a la Diputació i d’aquesta manera es farà efectiva definitivament la migració i gestió a través del servei d’informàtica municipal del SAM, tot i que el dia a dia es seguirà fent des de l’Ajuntament.





Així dons un cop es posin en funcionament aquests dos nous serveis a través de la Diputació de Tarragona, i el seu funcionament sigui el correcte, es preveu donar de baixa  la  línia d’Iberbanda  que  tenim  instal·lada  a les  oficines  de l’Ajuntament i també el contracte de manteniment del Padró que tenim subscrit amb l’empresa ABSIS.

08.- Aprovació certificació i final d’obra “Mur contenció zona equipaments”, PUOSC 2010.

Havent-se executat l’obra “Mur de contenció a la zona d’equipaments”, inclosa en el PUOSC de l’any 2010, és aprovada la certificació d’obra junt amb la resta de documentació formada pel certificat final lliurat pel tècnic director i l’Acta de Recepció de l’obra. L’import de l’obra executada puja la quantitat de 25.209,80 €.

09.- Renovació llicència d’obres Sergi Vernet, carrer Les Masies, 3

Amb data 1 d’agost de 2008 es va atorgar al Sr Sergi Vernet, llicència d’obres per l’arranjament de l’edifici del carrer les Masies 3. Atès que el termini d’execució de les obres va finalitzar el passat dia 1 d’agost de 2010 i encara no les ha finalitzat, és per lo que ha sol·licitat una pròrroga en el termini d’execució. El Ple acorda concedir-li la pròrroga sol·licitada d’acord amb l’ordenança fiscal reguladora i subjecte a les taxes corresponents.

10.- Arquitectura Diputació, nova proposta projecte Casal.

El Sr. Alcalde informa al Ple de les noves propostes fetes pels serveis tècnics d’Arquitectura de la Diputació de Tarragona amb relació al projecte d’Arranjaments varis al Casal a incloure en el PUOSC de l’any 2010. D’acord amb la darrera valoració, quedaria resolta la sortida d’emergència pel solar que tenim entre el Casal i la casa del Conrado. Tan sols seria necessari acabar de concretar l’espai definitiu per les escales de sortida al carrer, que segons diuen podria afectar a la caseta del Conrado o a la de la calefacció. 

Per altra part la rampa d’accés adaptada projectada pel parc infantil, a fi d’aconseguir el desnivell del 6%, sembla ser que pot ocasionar un fort impacte a aquesta zona, per lo que es creu convenient que caldrà que s’estudiï una alternativa menys impactant, potser intentant donar sortida pel costat de la barana entre el parc i la carretera. Així dons s’acorda escollir la opció 3 que contempla els punts indicats, però millorant la rampa adaptada.

11.- Llicència d’obres Jordi Sierra. Magatzem Carrer de Baix, 24

El Sr. Jordi Sierra Salsench ha sol·licitat llicència per dur a terme obres de arranjament i conservació al magatzem del carrer de Baix núm. 24. Dintre dels propers dies s’aportarà el pressupost de les obres, que van a càrrec del constructor Rafel Mestre Vidal. Conforme tots els senyors regidors, s’acorda atorgar la llicència sol·licitada.

12.- Altres punts

12.1.- Memòria Reparació del Pou de Maçanes.

L’Agència Catalana de l’Aigua, a través del Sr. Carlos Loaso, tècnic de la demarcació a les Terres de l’Ebre, ha redactat la Memòria Valorada per la Reparació del pou de Maçanes. La proposta consta de 3 actuacions o fases, la primera amb un 


import de 36.436 € que contempla les actuacions de reparació del sondeig, i col·locació de la nova canonada de revestiment. 

Una segona fase, amb un import de 24.732 €, on s’inclou la instal·lació de les bombes d’impulsió, nou tub d’impulsió i equips elèctrics.

La tercera opció puja un import de 75.919 € i contempla la construcció d’un nou pou, amb la rotopercussió, canonades de revestiment i admissió, aforaments i altres elements. En aquest pressupost no s’inclou la bomba ni la canonada  d’impulsió perquè es podrien aprofitar les actuals.

Al respecte el Ple acorda escollir la 1a i 2a fase atès que resulten mes econòmiques que la construcció d’un nou sondeig, i a més l’ACA ja ha manifestat que no pot aportar cap tipus de subvenció a l’actuació. Per aquest motiu es sol·licitarà a la Diputació de Tarragona una subvenció a càrrec de la convocatòria d’ajuts excepcionals de l’any 2011 aprovats per l’ens provincial, per l’execució de la 1a fase de l’actuació per import de 36.436 €. La segona fase amb un import de 24.732 € s’inclourà a través dels ajuts del PAM de l’any 2011, mitjançant la substitució d’alguna obra de les que ja tenim atorgades.

Finalment es comunica que el proper dia 26 d’abril es durà a terme el sorteig dels membres de la Mesa Electoral.

No havent-hi més punts a tractar, a les 23:40 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.
 

